wickkiey/tamil-wikipedia-markdown huggingface dataset:
# அண்டை அணி

கோட்டுருவியல் மற்றும் கணினியியலில் **அண்டை அணி** (*adjacency matrix*) என்பது ஒரு முடிவுறு கோட்டுருவைக் குறிக்கும் சதுர அணியாகும். அண்டை அணியின் உறுப்புகள் அக்கோட்டுருவின் ஒவ்வொரு சோடி கணுக்களும் அடுத்தடுத்து அமைந்துள்ளனவா இல்லையா என்பதைக் காட்டுகின்றன.  

சிறப்புவகை முடிவுறு கோட்டுருவின் அண்டை அணியானது, மூலைவிட்ட உறுப்புகளை பூச்சியமாகக் கொண்ட (0,1)-அணியாகும். கோட்டுருவின் விளிம்புகள் அனைத்தும் இருதிசைகொண்டதாக இருந்தால், அக்கோட்டுருவின் அண்டை அணி, சமச்சீர் அணியாகும். நிறப்பிரிகை கோட்டுரு கோட்பாட்டில், ஒரு கோட்டுருவுக்கும் அதன் அண்டை அணியின் ஐகென் திசையன்கள் மற்றும் ஐகென் மதிப்புகளுக்கு இடைப்பட்ட தொடர்புகள் குறித்த ஆய்வு இடம்பெறுகிறது.  

ஒரு கோட்டுருவின் அண்டை அணியானது, அக்கோட்டுருவின் படுகை அணியிலிருந்தும் அடுக்கெண் அணியிலிருந்தும் வேறுபட்டது. படுகை அணியின் உறுப்புகள், கோட்டுருவின் கணு-விளிம்பு சோடி ஒவ்வொன்றும் இணைப்புடையதா இல்லையா என்பதைக் காட்டுகின்றன. அடுக்கெண் அணியின் உறுப்புகள் கோட்டுருவின் ஒவ்வொரு கணுவின் அடுக்கெண்ணைப் பற்றிய விவரத்தைத் தருகின்றன.  

## வரையறை
ஒரு எளிய கோட்டுருவின் முனைகளின் கணம் எனில், அதன் அண்டை அணி, என்ற சதுர அணியாக குறிக்கப்படுகிறது. கோட்டுருவின் முனையிலிருந்து, முனைக்கு செல்லும் விளிம்பு இருந்தால் அண்டை அணியின் உறுப்பான இன் மதிப்பு '1' ஆகவும், விளிம்பு இல்லை என்றால் '0' ஆகவும் இருக்கும். எளிய கோட்டுருக்களில் கண்ணிகள் கிடையாதென்பதால், ஒரே முனையிலிருந்து அதே முனைக்குச் செல்லும் விளிம்புகள் (கண்ணி) இருக்காது. எனவே எளிய கோட்டுருவின் அண்டை அணியின் மூலைவிட்ட உறுப்புகளெல்லாம் பூச்சியமாக இருக்கும். சில சமயங்களில் இயற்கணிதக் கோட்டுருவியல் கோட்பாட்டில், அண்டை அணியின் பூச்சியமற்ற உறுப்புகள் மாறிகளாக இருக்கும். பல்கோட்டுருக்களுக்கும் கண்ணிகளுடைய கோட்டுருக்களுக்கும் அண்டை அணியை வரையறை செய்யலாம். இத்தகைய அண்டை அணிகளின் மூலைவிட்ட உறுப்புகள் பூச்சியமற்றவையாக இருக்கும். திசையிட்ட கோட்டுருக்களில் ஒவ்வொரு கண்ணியும் ஒரு விளிம்பாகவும், திசையிடா கோட்டுருக்களில் ஒவ்வொரு கண்ணியும் இரு விளிம்புகளாகவும்  
கொள்ளப்படுகின்றன.  

## எடுத்துக்காட்டுகள்
### திசையில்லா கோட்டுருக்கள்
ஒவ்வொரு விளிம்புக்கும் அண்டை அணியில் அதற்குரிய அறையில் எண் '1' உம், ஒவ்வொரு கண்ணிக்கும் எண் '2' உம் இடப்படுகின்றன.  

**<math>\begin{pmatrix}
2 & 1 & 0 & 0 & 1 & 0\\
1 & 0 & 1 & 0 & 1 & 0\\
0 & 1 & 0 & 1 & 0 & 0\\
0 & 0 & 1 & 0 & 1 & 1\\
1 & 1 & 0 & 1 & 0 & 0\\
0 & 0 & 0 & 1 & 0 & 0
\end{pmatrix}</math>

Coordinates are 1–6.**

| நௌரு கோட்டுரு | Coordinates are 0–23.

White fields are zeros, colored fields are ones. | } |
| --- | --- | --- |

### திசையுள்ள கோட்டுருக்கள்
திசையுள்ள கோட்டுருக்களின் அண்டை அணி சமச்சீர்மையற்றதாக இருக்கக்கூடும்.  

திசையுள்ள கோட்டுருக்களின் அண்டை அணி கீழ்வருமாறு வரையறுக்கப்படுகிறது:  
- பூச்சியமற்ற உறுப்பானது முனை இலிருந்து, முனை க்கு விளிம்பு உள்ளதைக் குறிக்கும்.
:(அல்லது)  
1. இலிருந்து விளிம்பு உள்ளதைக் குறிக்கும்.

முந்தைய வரையறை கோட்டுரு கோட்பாடு, சமுதாயவியல், அரசியல் அறிவியல், பொருளியியல், உளவியல் போன்ற பிரிவுகளில் பயன்படுத்தப்படுகிறது.  

பிந்தைய வரையறை, பிற பயன்பாட்டு அறிவியலில் பயன்படுத்தப்படுகிறது.  

| S<sub>4</sub> இன் திசையுள்ள கெய்லி கோட்டுரு | Coordinates are 0–23.

திசையுள்ள கோட்டுருவின் அண்டை அணி, சமச்சீரானதாக இருக்க வேண்டியதில்லை. | } |
| --- | --- | --- |
# நரசபூர் சட்டமன்றத் தொகுதி

**நரசபூர் சட்டமன்றத் தொகுதி** (*Narsapur Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதி ஆகும். இது மேடக் மாவட்டத்தில் உள்ள 10 தொகுதிகளில் ஒன்றாகும். இது மெதக் மக்களவைத் தொகுதியின் ஒரு பகுதியாகும்.  

பாரத் இராட்டிர சமிதியைச் சேர்ந்த சிலுமுலா மதன் ரெட்டி 2014-ம் ஆண்டு முதல் இத்தொகுதியின் சட்டமன்ற உறுப்பினராக உள்ளார்.  

## மண்டலங்கள்
சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:  
| நர்சாபூர் | மேடக் |  |
| --- | --- | --- |
| குல்ச்சரம் |  |  |
| யெல்துர்த்தி |  |  |
| சிவம்பேட்டை |  |  |
| கவுடிபள்ளே |  |  |
| ஹத்னூரா | சங்காரெட்டி |  |
| சிலிப்செட் | மேடக் | } |

## சட்டமன்ற உறுப்பினர்கள்
நரசபூரை பிரதிநிதித்துவப்படுத்திய சட்டமன்ற உறுப்பினர்கள்.  
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1978 | சில்லுமுல விதால் ரெட்டி | இந்திய பொதுவுடமைக் கட்சி |
| 1983 | கொளதி ஜகநாத் ராவ் | இந்திய தேசிய காங்கிரசு |
| 1985 | சில்லுமுல விதால் ரெட்டி | இந்திய பொதுவுடமைக் கட்சி |
| 1989 |  |  |
| 1994 |  |  |
| 1999 | வாகிட்டி சுனிதா லட்சும ரெட்டி | இந்திய தேசிய காங்கிரசு |
| 2004 |  |  |
| 2009 |  |  |
| 2014 | சிலுமுல மதன் ரெட்டி | பாரத் இராட்டிர சமிதி |
| 2018 |  |  |

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
# மடிவாரு விமான நிலையம்



**மடிவாரு விமான நிலையம்** (*Madivaru Airport*) என்பது மாலைத்தீவின் லாவியானி அடோல், மடிவாருவில் உள்ள ஒரு விமான நிலையமாகும்.  

இந்தத் தீவு முன்பு இராணுவப் பயிற்சிக்காக பயன்படுத்தப்பட்டது. மே 2018- இல் அரசாங்கம் குரேடு ஹோல்டிங்ஸ் நிறுவனத்துடன் ( குரேடு தீவின் டெவலப்பர்) விமான நிலையத்தை உருவாக்க ஒப்பந்தம் செய்தது. இத்திட்டத்திற்கு மூன்று ஹெக்டேர் நிலத்தை மீட்டெடுக்க வேண்டியிருந்தது. பெய்ஜிங் அர்பன் கன்ஸ்ட்ரக்ஷன் குரூப் (BUCG) கட்டுமான ஒப்பந்ததாரர் ஆவார்.  

இது ஐலண்ட் ஏவியேஷன் சர்வீசஸ் லிமிடெட் (IASL) குழுமத்தால் இயக்கப்படுகிறது.
# வெண்வயிற்று விசிறிவால்



**வெண்வயிற்று விசிறிவால்** (*White-bellied fantail*)(*ரைபிதுரா யூரியுரா*) என்பது ரைபிதுரிடே குடும்பத்தில் உள்ள ஒரு பறவை சிற்றினம் ஆகும்.  

இது சாவகம் தீவில் மட்டுமே காணப்படும் அகணிய உயிரி. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# பயக் விசிறிவால்



**பயக் விசிறிவால்** (*Biak fantail*)(*ரைபிதுரா கோர்டென்சிசு*) என்பது ரைபிதுரிடே குடும்பத்தில் உள்ள ஒரு பறவை சிற்றினம் ஆகும். இது பயக்கில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். மிதவெப்பமண்டல அல்லது வெப்பமண்டல சதுப்பு நிலக் காடுகள் ஆகும். இது முன்னர் வடக்கு விசிறிவால் (*ரைபிதுரா ரூபிவெண்ட்ரிசு*) துணையினமாகக் கருதப்பட்டது. ஆனால் 2021-ல் பன்னாட்டு பறவையியலாளர்கள் சங்கம் ஒரு தனிச்சிற்றினமாக பிரிக்கப்பட்டது.
# மனுசு விசிறிவால்



**மனுசு விசிறிவால்** (*Manus fantail*)(*ரைபிதுரா செமிரூப்ரா*) என்பது ரைபிதுரிடே குடும்பத்தில் உள்ள ஒரு பறவை சிற்றினம் ஆகும். இது பப்புவா நியூ கினியாவின் ஆட்மிரால்டி தீவுகளில் மட்டுமே காணப்படும் அகணிய உயிரி. அட்மிரால்டி தீவுகளில் உள்ள மரங்கள் நிறைந்த வாழ்விடங்களில் இவை காணப்படுகிறது. இவை மிகவும் சிறிய, நீண்ட வால் பறவை. பிரகாசமான செம்பழுப்பு தலை, முதுகு மற்றும் பிட்டத்துடன் கூடியது.
# டி. கோவிந்த மேனன்



**தோட்டக்காட்டு கோவிந்த மேனன்** (29 ஆகஸ்ட் 1823) ஒரு இந்திய அரசு ஊழியர் மற்றும் நிர்வாகி ஆவார், இவர் 1879 முதல் 1890 வரை கொச்சி இராச்சியத்தின் திவானாக பணியாற்றினார். இவர் தோ. சங்குன்னி மேனனின் தம்பி ஆவார். கொச்சி மற்றும் திருவிதாங்கூர் ராஜ்ஜியங்களுக்கு இடையேயான எல்லைக் குடியேற்றம் இவருடைய காலத்தில்தான் இருந்தது.
# எஃப். ஆல்பர்ட் காட்டன்


## தொடக்க கால வாழ்க்கை மற்றும் கல்வி
எஃப் ஆல்பர்ட் காட்டன், ஏப்ரல் 9, 1930 அன்று பென்சில்வேனியாவின் பிலடெல்பியாவில் பிறந்தார். ஃபிலடெல்பியாவில் உள்ள ட்ரெக்செல் பல்கலைக்கழகம் மற்றும் பின்னர் டெம்பிள் பல்கலைக்கழகம் ஆகியவற்றில் சேருவதற்கு முன்பு இவர் உள்ளூர் பொதுப் பள்ளிகளில் பயின்றார். 1951-ஆம் ஆண்டில் டெம்பிள் பல்கலையில் தனது இளங்கலைப் பட்டம் பெற்ற பிறகு, காட்டன் ஆர்வர்டு பல்கலைக்கழகத்தில் சர் ஜெஃப்ரி வில்கின்சன் 1955 ஆம் ஆண்டில் இவர் முனைவர் பட்டம் பெற்றார்.  

## தொழில்
ஆர்வர்டு பல்கலைக்கழகத்தில் பட்டம் பெற்றதைத் தொடர்ந்து, காட்டன் மாசசூசெட்ஸ் தொழில்நுட்பக் கழகத்தில் (எம்ஐடி) கற்பிக்கத் தொடங்கினார். 1961 ஆம் ஆண்டில், 31 வயதில், இந்நிறுவனத்தில் முழுமையான தகுதியுடன் பேராசிரியர் பதவியைப் பெற்ற இளைய நபர் ஆனார். இவரது பணி மின்னணு கட்டமைப்பு மற்றும் வேதித் தொகுப்பு இரண்டையும் வலியுறுத்தியது. இரீனியம் ஆலைடுகள் மீதான ஆராய்ச்சியில் தொடங்கி, இடைநிலை உலோக அணுக்களுக்கு இடையே பல்பிணைப்பு பற்றிய ஆய்வுக்கு இவர் முன்னோடியாக இருந்தார், மேலும் 1964-ஆம் ஆண்டில் அயனியில் நாற்பிணைப்பைக் கண்டறிந்தார். இவரது பணி விரைவில் மற்ற உலோக-உலோக பிணைப்பினங்கள் மீது கவனம் செலுத்தியது, குரோமியம்(II) அசிடேட்டின் கட்டமைப்பை தெளிவுபடுத்தியது.  

உலோக அணைவுகளின் விரிவான வேதியியலை தெளிவுபடுத்துவதற்கான ஒரு கருவியாக ஒற்றைப் படிக எக்சு கதிர் விளிம்பு விளைவுகளின் ஆரம்பகால ஆதரவாளராக இருந்தார்.  

1962 ஆம் ஆண்டில் அவர் ஸ்டேஃபைலோகோகல் நியூக்ளியேசு நொதியின் படிக அமைப்பை ஆராயும் பணியை மேற்கொண்டார். 1969-ஆம் ஆண்டில் 2Å தெளிவுத்திறனுக்கு தீர்வு காணப்பட்டு, 1971-ஆம் ஆண்டில் வெளியிடப்பட்டது. இந்தக் கட்டமைப்புகள் புரத தரவு வங்கியில் (PDB குறியீடு 1SNS) முதல் டஜன் புரதப் படிகங்களில் ஒன்றாக வைப்பு செய்யப்பட்டது.  

1972- ஆம் ஆண்டில்காட்டன் டெக்சாஸ் ஏ&எம் பல்கலைக்கழகத்திற்கு ராபர்ட் ஏ. வெல்ச் வேதியியல் பேராசிரியராக மாறினார். அடுத்த ஆண்டு அவர் டோஹெர்டி-வெல்ச் வேதியியல் பேராசிரியராக நியமிக்கப்பட்டார். பல்கலைக்கழகத்தின் மூலக்கூறு அமைப்பு மற்றும் பிணைப்புக்கான ஆய்வகத்தின் இயக்குநராகவும் பணியாற்றினார்.  

## இறப்பு
2007 ஆம் ஆண்டு பிப்ரவரி 20 ஆம் தேதி, டெக்சாஸில் உள்ள காலேஜ் ஸ்டேஷனில், அக்டோபர் 2006 இல் விழுந்ததில் தலையில் ஏற்பட்ட காயத்தின் சிக்கல்களால் இவர் இறந்தார். இவர் 1959-ஆம் ஆண்டில் திருமணம் செய்து கொண்ட இவரது மனைவி, முன்னாள் டயான் டோர்னேச்சர் மற்றும் அவர்களது இரண்டு மகள்கள், ஜெனிஃபர் மற்றும் ஜேன் ஆகியோருடன் இருந்தார்.
# ஸ்வஸ்திகா முகர்ஜி



**ஸ்வஸ்திகா முகர்ஜி** (Swastika Mukherjee, , பிறப்பு: திசம்பர் 13, 1979) என்பவர் ஓர் இந்திய வங்காள நடிகை ஆவார். இவர் முக்கியமாக வங்காளம், இந்தி மொழி திரைப்படங்களிலும் தொலைக்காட்சிகளிலும் நடிக்கிறார். இவர் நடிகர் சந்து முகோபாத்யாயின் மகள் ஆவார்.  

முகர்ஜி வங்காள தொலைக்காட்சித் தொடரான *தேவதாசி* மூலம் நடிப்புலகில் அறிமுகமானார். அதன் பின்னர், *ஹேமந்தர் பாக்கி* (2001) மூலம் திரைப்படத்துறையில் அறிமுகமானார். இவரது முதல் முன்னணிப் பாத்திரத்தை *மஸ்தான்* (2004) திரைப்படத்தில் நடித்தார். *மும்பை கட்டிங்* (2008) திரைப்படம் மூலம் இந்தித் திரைப்படத்துறையில் அறிமுகமானார்.  

## ஆரம்ப கால வாழ்க்கை
தனது குழந்தைப் பருவத்தில் எளிமையான வாழ்க்கையை வாழ்ந்தார். *மேரி பாபின்ஸ்*, *த சவுண்ட் ஆப் மியூசிக்*, *சிட்டி சிட்டி பேங் பேங்* ஆகியவை இவருக்கு மிகவும் பிடித்த திரைப்படங்களாகும். கொல்கத்தாவின் கார்மல் பள்ளி, புனித தெரசாஸ் மேல்நிலைப் பள்ளி மற்றும் கோகலே நினைவுப் பள்ளி ஆகிய பள்ளிகளில் இவர் கல்வி கற்றார்.
# யோகேந்திர மக்வானா

**யோகேந்திர மக்வானா**  
(*Yogendra Makwana*)(பிறப்பு 1933) ஒரு இந்திய அரசியல்வாதி ஆவார். இவர் இந்தியாவின் முன்னாள் மத்திய அமைச்சராக இருந்தார். இவர் 1973 ஆம் ஆண்டு முதல் 1988 ஆம் ஆண்டு வரை குஜராத் மாநிலத்தில் இருந்து தேர்ந்தெடுக்கப்பட்ட மாநிலங்களவை உறுப்பினராக இருந்தார். இந்தியத் திட்டக் கமிசனின் உறுப்பினராக இருந்த இவர், 2008 ஆம் ஆண்டில் இந்திய தேசிய காங்கிரசிலிருந்து பிரிந்து தேசிய பகுசன் காங்கிரசை நிறுவினார்.
# அகிலத்திருநாயகி


**அகிலத்திருநாயகி** (பிறப்பு: ) என்பவர் இலங்கையைச் சேர்ந்த தடகள வீராங்கனையும், இளைப்பாறிய சிறைச்சாலை அதிகாரியும் ஆவார். இவர் 2023 நவம்பரில் பிலிப்பீன்சில் நடைபெற்ற 70 வயதுக்கு மேற்பட்டவர்களுக்கான ஆசிய முதுநிலைத் தடகளப் போட்டியில் 3 பதக்கங்களை வென்றார்.  

## வாழ்க்கைக் குறிப்பு
அகிலத்திருநாயகி ஓர் எளிய பின்னணியைக் கொண்ட குடும்பத்தில், முல்லைத்தீவு மாவட்டம், முள்ளியவளையில் பிறந்தார்.  

## சாதனைகள்
பிலிப்பீன்சில் நடைபெற்ற 2023 ஆசிய முதுநிலைத் தடகள வாகைப் போட்டியில் இலங்கையின் சார்பில் பங்கேற்று, இரண்டு தங்கப் பதக்கங்களையும் ஒரு வெண்கலப் பதக்கத்தையும் வென்றார். 71 வயதில் இந்த சாதனையை நிகழ்த்தியதால், இவர் பதக்க வெற்றிக்காக பெரிதும் பாராட்டப்பட்டார். பெண்களுக்கான 1500 மீட்டர், 5000 மீட்டர் ஓட்டப்பந்தயப் போட்டிகளில் தங்கப் பதக்கங்களை வென்றார், தொடர்ந்து பெண்களுக்கான 800 மீட்டர் ஓட்டப்பந்தயத்திலும் பங்குகொண்டு வெண்கலப் பதக்கத்தைப் பெற்றார். 2023 ஆசிய முதுநிலை தடகள வாகையின் போது பெண்களுக்கான 400 மீட்டர் போட்டியில் நான்காவது இடத்தைப் பிடித்தார். களத்தில் தனது எதிராளிகளுக்கு எதிராக வெறுங்காலுடன் ஓடி பதக்கங்களை வென்றதற்காகவும் இவர் பாராட்டப்பட்டார்.  

அகிலத்திருநாயகி அவர்களுடைய இந்த மகத்தான சாதனையானது பெரும் பேசுபொருளாக இலங்கையில் மாறியது. இலங்கையில் குறிப்பாகப் பெரும்பாலான சிங்கள மக்களின் பாராட்டையும் நன்மதிப்பையும் பெற்றுக்கொண்டார். அத்துடன் இவர் தனது சொந்த ஊரான முல்லைத்தீவுக்கும் பெருமை சேர்த்துக்கொடுத்துள்ளார்.
# எஸ். என். வசந்த்

**எஸ். என். வசந்த்** (1957- மே 14, 2009) என்பவர் தமிழ்த் திரைப்பட நடிகர், தொலைக்காட்சித் தொடர் நடிகர் மற்றும் முன்னாள் சின்னதிரை நடிகர் சங்கத் தலைவராவார். 2009 மே மாதம் மாரடைப்பால் சென்னையில் காலமானார்.  

## திரைத்துறை
அடையாறு திரைப்படக் கல்லூரியில் பயின்றார். 1983 ஆம் ஆண்டு மெல்லப் பேசுங்கள் என்ற திரைப்படத்தின் மூலம் நடிகராக அறிமுகமனார். புலன் விசாரணை, மூன்றாவது கண், புதல்வன் உள்ளிட்ட பல திரைப்படங்களில் நடித்துள்ளார். பொதிகை தொலைக்காட்சியிலும், சில தனியார் தொலைக்காட்சித் தொடர்களிலும் நடித்துள்ளார். தொலைக்காட்சித் தொடர் நடிகர்களின் மேம்பாட்டிற்காக 2003 நவம்பர் 2 ஆம் நாள் சின்னதிரை நடிகர் சங்கத்தைத் தொடங்கினார்.  

### திரைப்படங்கள்
இவர் நடித்துள்ள திரைப்படங்கள்.  
- எம். பாஸ்கரின் தண்டிக்கப்பட்ட நியாயங்கள்
- சங்கநாதம் (1984)
- இது இளவேனிற்காலம்
- நேர்மை (1985)
- உயிரே உனக்காக (1986)
- நீதிக்குத் தண்டனை (1987)
- கிருஷ்ணன் வந்தான் (1987)
- குடும்பம் ஒரு கோவில் (1987)
- திராவிடன்
- புலன் விசாரணை (1990)
- தலைவாசல் (1992)
- மூன்றாவது கண் (1993)
- கோகுலம் (1993)
- புதல்வன் (1997)
- சூர்யவம்சம் (1997)
# சின்னத்திரை நடிகர் சங்கம்


**சின்னத்திரை நடிகர் சங்கம்** என்பது தமிழ்ச் சின்னத்திரை தொடர்களில் நடிக்கும் நடிகர்களுக்கான சங்கமாகும். விருகம்பாக்கத்தில் தலைமையிடமாகக் கொண்டு செயல்படும் இச்சங்கத்தில் சுமார் 2000 நபர்கள் உறுப்பினர்களாக உள்ளனர். சங்க உறுப்பினர்களின் திரைத் தொழிலில் ஏற்படும் பிரச்சனைகளை ஆராய்ந்து சுமூகமாக தீர்த்தல்; ஊதியம் பெற்றுத் தருதல்; மற்றும் உறுப்பினர்களின் நலனுக்கான பணிகளில் ஈடுபடுகிறது. நிதி திரட்டும் பொருட்டு சின்னத்திரை நடிகர்கள் சார்பில் மலேசியாவில் 2019 செப்டம்பர் 28 இல் கலை நிகழ்ச்சி நடத்தப்பட்டது.  

## வரலாறு
2003 நவம்பர் 2 ஆம் நாள் நடிகர் எஸ். என். வசந்த் முயற்சியால் சின்னத்திரை நடிகர் சங்கம் தொடங்கப்பட்டது. மூன்றாண்டுகளுக்கு ஒருமுறை சங்கத் தேர்தல் நடத்தி நிர்வாகிகள் தேர்வு செய்யப்படுகின்றனர். 2022 இல் நடைபெற்ற தேர்தலில் ரவிவர்மா தலைமையில் *உழைக்கும் கரங்கள்* அணி, ஆதித்யா என். எஸ். செல்வம் தலைமையில் *புது வசந்தம்* அணியும், ஜி.சிவன் ஸ்ரீநிவாஸ் தலைமையிலான வசந்தம் அணியும் போட்டியிட்டனர். தலைவராக சிவன் ஸ்ரீநிவாசனும், பொதுச்செயலாளராக போஸ் வெங்கட்டும், பொருளாளராக சுப்ரமணியம் ஜெயந்த் ஆகியோர் தேர்வு செய்யப்பட்டனர்.  

## முன்னாள் நிர்வாகிகள்
- ரவிவர்மா (தலைவர்)
- ஆடுகளம் நரேன் (செயலாளர்)
- மனோபாலா (துணைத் தலைவர்)
# தமிழ்நாடு திரைப்பட இயக்குநர்கள் சங்கம்


**தமிழ்நாடு திரைப்பட இயக்குநர்கள் சங்கம்** (TamilNadu Film Director's Association) என்பது தமிழ்நாட்டில் உள்ள திரைப்பட இயக்குநர்களின் சங்கமாகும்.  

## வரலாறு
இச்சங்கம் 1970 ஆம் ஆண்டு 20 உதவி இயக்குநர்களால் தொடங்கப்பட்டு, 1972 ஆம் ஆண்டு பதிவுசெய்யப்பட்டது. தொடக்கத்தில் தென்னிந்திய திரைப்பட இயக்குநர்கள் சங்கம் (*South Indian Film Directors Association*) என்ற பெயரில் இருந்தாலும் மொழிவாரியாக 1995 இல் சங்கம் பிரிந்தது. பின்னர் 2001 இல் *தமிழ்நாடு திரைப்பட இயக்குநர்கள் சங்கம்* என்று பெயர் மாற்றப்பட்டது.  

## நிர்வாகிகள்
- தலைவர் ஆர். கே. செல்வமணி
- பொதுச்செயலாளர் ஆர். வி. உதயகுமார்
- பொருளாளர் பேரரசு
- இணைச்செயலாளர்கள் சுந்தர் சி.. ஏகம்பவாணன்
- செயற்குழு உறுப்பினர்கள்: மனோபாலா, திருமலை, ரவி மரியா, ஆர்கே. கண்ணன், நம்பிராஜன், முத்துவடுகு, ரமேஷ்பிரபாகரம், இந்திராகிளாரா
- நியமனக்குழு உறுப்பினர்கள்: டி.கே.சண்முகசுந்தரம், சி.ரங்கநாதன், சாய்ராம்கி, அசோக் அண்ணாமலை
# தாலியாபு விசிறிவால்


**தாலியாபு விசிறிவால்** (*Taliabu fantail*)(*ரைபிதுரா சுலேன்சிசு*) என்பது ரைபிதுரிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் உள்ள தாலியாபுவில் மட்டுமே காணப்படும் அகணிய உயிரி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது துருவயிற்று விசிறிவாலுடன் தெளிவாகக் கருதப்பட்டது.
# கபில முதுகு விசிறிவால்



**கபில முதுகு விசிறிவால்** (*ரைபிதுரா சூப்பர்ப்ளூவா*), **இலவங்கப்பட்டை-முதுகு விசிறிவால்** என்றும் அழைக்கப்படுகிறது. இது ரைபிதுரிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் உள்ள புரு தீவில் மட்டுமே காணப்படும் அகணிய உயிரி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இந்த சிற்றினம் 20,000 சதுர கிலோமீட்டருக்கும் அதிகமான பரப்பளவில் வாழிடத்தினைக் கொண்டுள்ளன. நிலையான எண்ணிக்கை 10,000க்கு மேல் உள்ளது.
# பிலிப்பீன்சு கருப்பு வெள்ளை விசிறிவால்



**பிலிப்பீன்சு கருப்பு வெள்ளை விசிறிவால்** (*Philippine pied fantail*)(*ரைபிதுரா நிக்ரிடார்கிசு*) என்பது பிலிப்பீன்சில் காணப்படும் ரைபிதுரிடே குடும்பத்தில் உள்ள ஒரு நடுத்தர அளவிலான பறவை சிற்றினமாகும். இது முன்னர் மலேசிய விசிறிவாலுடன் தெளிவாகக் கருதப்பட்டது.  

## விளக்கம்
பிலிப்பீன்சு கருப்பு வெள்ளை விசிறிவால் மிதமான அளவிலான நீண்ட வால் கொண்ட பறவை ஆகும். இது பொதுவாக மரங்கள் நிறைந்த பகுதிகளிலும் தாழ் நிலப் பகுதிகளில் திறந்தவெளிகளிலும் காணப்படுகிறது. இதன் உடலின் மேற்பகுதி சாம்பல் நிறமாக இருக்கும். அதே சமயம் இதன் அடிப்பகுதி வெண்மையானது. இது தன் மார்பில் ஒரு கருப்பு பட்டை மற்றும் ஒரு கருப்பு நிற வடிவத்தினைக் கொண்டுள்ளது. ஒரு தனித்துவமான வெள்ளை தொண்டை மற்றும் புருவம் ஆகியவற்றைக் கொண்டுள்ளது. இது அடிக்கடி தன் வாலை பக்கத்திலிருந்து பக்கமாக நகர்த்தும். இதன் மூலம் வாலின் வெள்ளை முனைகளைக் காட்டுகிறது. இப்பறவையின் ஓசை மாறுபட்ட, சற்றே இசைக்காத மற்றும் கீறல் விசில் சொற்றொடர்களால் ஆனது.  

## வகைப்பாட்டியல்
இந்த பறவையினை குறிப்பிடும் மற்ற பெயர்கள் மரியா காப்ரா (பிலிப்பீன்சு), மற்றும் தாரேகோய் (விசயன் தீவு, பிலிப்பீன்சு).  

## வாழ்விடம்
பிலிப்பீன்சு கருப்பு வெள்ளை விசிறி வால் பிலிப்பீன்சு முழுவதும் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.  

## மற்ற பறவைகளுடன் உறவு
இது பிலிப்பீன்சில் பொதுவானது, பெரும்பாலும் மிண்டனாவோவில் காணப்படும். பெண் பறவைகளை ஈர்க்க இது தன் வாலை உயர்த்துகிறது. இவை பெரும்பாலும் கருப்பு மற்றும் வெள்ளை நிறத்திலும் சாதாரண வடிவத்திலும் இருக்கும். இது யூரேசிய மரக் சிட்டுக்குருவிகள் மற்றும் கசுகொட்டை முனியாக்களுடன் ஒன்றாக/பொதுவாகப் பறக்கிறது.
# அச்சம்பேட்டை சட்டமன்றத் தொகுதி


**அச்சம்பேட்டை சட்டமன்றத் தொகுதி** (*Achampet Assembly constituency*) என்பது இந்தியாவில் உள்ள தெலங்காணா சட்டப் பேரவையின் பட்டியலிடப்பட்ட சாதியினருக்கு ஒதுக்கப்பட்ட தொகுதியாகும். இது தெலங்காணாவில் உள்ள நாகர்கர்னூல் மாவட்டத்தில் உள்ள 4 தொகுதிகளில் ஒன்றாகும். இது நாகர்கர்னூல் மக்களவைத் தொகுதியின் ஒரு பகுதியாகும்.  

பாரத் இராட்டிர சமிதியைச் சேர்ந்த குவ்வாலா பாலராஜு இத்தொகுதியின் தற்போதைய சட்டமன்ற உறுப்பினராக உள்ளார்.  

## மண்டலங்கள்
சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:  
**வாங்கூர்**

| - | } |
| --- | --- |

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1962 | கே. நாகண்ணா | இந்திய தேசிய காங்கிரசு |
| 1967 | புட்டபாக மகேந்திரநாத் |  |
| 1972 |  |  |
| 1978 | ஆர். எம். மனோகர் |  |
| 1983 | புட்டபாக மகேந்திரநாத் | தெலுங்கு தேசம் கட்சி |
| 1985 |  |  |
| 1989 | டி. கிரண் குமார் | இந்திய தேசிய காங்கிரசு |
| 1994 | பி. இராமுலு | தெலுங்கு தேசம் கட்சி |
| 1999 |  |  |
| 2004 | வம்சி கிருஷ்ணா | இந்திய தேசிய காங்கிரசு |
| 2009 | பி. இராமுலு | தெலுங்கு தேசம் கட்சி |
| 2014 | குவ்வாலா பாலராஜு | பாரத் இராட்டிர சமிதி |
| 2018 | } |  |

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
# ஆதிலாபாத் சட்டமன்றத் தொகுதி


**ஆதிலாபாத் சட்டமன்றத் தொகுதி** (*Adilabad Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். தெலங்காணா மாநிலம் ஆதிலாபாத் மாவட்டத்தில் உள்ள இரண்டு தொகுதிகளில் இதுவும் ஒன்று. இது மற்ற 6 சட்டமன்றத் தொகுதிகளுடன் ஆதிலாபாத் மக்களவைத் தொகுதியின் கீழ் வருகிறது.  

ஜோகு ராமண்ணா தொடர்ந்து நான்காவது முறையாக இத்தொகுதியின் சட்டமன்ற உறுப்பினராக உள்ளார்.  

## மண்டலங்கள்
சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:  

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1952 | தாஜி சங்கர் ராவ் | மக்கள் சனநாயக முன்னணி |
| 1962 | விட்டல் ராவ் தேஷ்பாண்டே | சுயேச்சை |
| 1967 | கசுதலா ராமகிருஷ்ணா | இந்திய பொதுவுடமைக் கட்சி |
| 1972 | மசூத் அகமது | இந்திய தேசிய காங்கிரசு |
| 1978 | சிலுக்குரி ராமச்சந்திர ரெட்டி | சுயேச்சை |
| 1983 | சிலுக்குரி வாமன் ரெட்டி | சுயேச்சை |
| 1985 | சிலுக்குரி ராமச்சந்திர ரெட்டி | சுயேச்சை |
| 1989 | இந்திய தேசிய காங்கிரசு |  |
| 1994 | சிலுக்குரி வாமன் ரெட்டி | தெலுங்கு தேசம் கட்சி |
| 1999 | பாதலா பூமன்னா | சுயேச்சை |
| 2004 | சிலுக்குரி ராமச்சந்திர ரெட்டி | இந்திய தேசிய காங்கிரசு |
| 2009 | ஜோகு ராமண்ணா | தெலுங்கு தேசம் கட்சி |
| 2012 (இடைத்தேர்தல்) | பாரத் இராட்டிர சமிதி |  |
| 2014 | பாரத் இராட்டிர சமிதி |  |
| 2018 | பாரத் இராட்டிர சமிதி | } |

## மேலும் பார்க்கவும்
- தெலுங்கானா சட்டப் பேரவையின் தொகுதிகளின் பட்டியல்
# மக்னீசியம் ஆக்சலேட்டு


| MolarMass =  
| LogP =  
| VaporPressure =  
| SolubleOther = insoluble in organics  
| AtmosphericOHRateConstant =  
| pKa =  
| pKb =  
}}|Section3=|Section4=  
## தொகுப்பு முறை தயாரிப்பு மற்றும் வேதிவினைகள்
மக்னீசியம் ஆக்சலேட்டை ஒரு மக்னீசியம் உப்பு அல்லது அயனியை ஆக்சலேட்டுடன் இணைப்பதன் மூலம் தொகுப்புமுறையில் தயாரிக்க முடியும்.  

: Mg<sup>2+</sup> + CO<sup>2−</sup> → MgCO  

Mg(NO<sub>3</sub>)<sub>2</sub> மற்றும் KOH ஆகியவற்றைக் கலந்து, பின்னர் அந்தக் கரைசலை டைமெதில் ஆக்சலேட்டுடன், (COOCH<sub>3</sub>)<sub>2</sub> சேர்ப்பது ஒரு தொகுப்பு முறை தயாரிப்பிற்கான ஒரு குறிப்பிட்ட எடுத்துக்காட்டு ஆகும்.  

வெப்பப்படுத்தும்போது, மக்னீசியம் ஆக்சலேட்டு சிதைந்துவிடும். முதலில், டைஹைட்ரேட் 150°செல்சியசில் சிதைந்து நீரற்ற வடிவம் கிடைக்கப்பெறும்.  

: MgCO•2H<sub>2</sub>O → MgCO + 2 H<sub>2</sub>O  

கூடுதல் வெப்பமாக்கலுடன் நீரற்ற வடிவம் மக்னீசியம் ஆக்சைடு மற்றும் கார்பன் ஆக்சைடுகளாக 420°C மற்றும் 620°C க்கு இடையில் மேலும் சிதைவடையும். முதலில், கார்பனோராக்சைடு மற்றும் மக்னீசியம் கார்பனேட் உருவாகின்றன. கார்பன் மோனாக்சைடு பின்னர் கார்பன் டை ஆக்சைடாக ஆக்ஸிஜனேற்றப்படுகிறது. மேலும், மக்னீசியம் கார்பனேட் மக்னீசியம் ஆக்சைடு மற்றும் கார்பன் டை ஆக்சைடாக சிதைகிறது.  

:: MgCO → MgCO + CO  
:: CO + 1/2 O<sub>2</sub> → CO<sub>2</sub>  
:: MgCO → MgO + CO<sub>2</sub>  

மக்னீசியம் ஆக்சலேட்டு ஈரைதரேட்டு மக்னீசியம் ஆக்சைடின் நானோ அளவிலான துகள்களின் தொகுப்பிலும் பயன்படுத்தப்படுகிறது. அவை வழக்கமாக தொகுப்பு முறையில் தயாரிக்கப்பட்ட துகள்களை விட தொகுதி விகிதத்திற்கு பெரிய மேற்பரப்பு மற்றும் வினையூக்கம் போன்ற பல்வேறு பயன்பாடுகளுக்கு உகந்தவை. ஒரு சோல்-ஜெல் தொகுப்பைப் பயன்படுத்துவதன் மூலம், இது ஒரு மக்னீசியம் உப்பை இந்த விஷயத்தில் மக்னீசியம் ஆக்சலேட்டை இணைக்கிறது. ஒரு கூழ்மமாக்கும் காரணியுடன், மக்னீசியம் ஆக்சைடின் நானோ அளவிலான துகள்களை உருவாக்க முடியும்.  

## சுகாதாரம் மற்றும் பாதுகாப்பு
மக்னீசியம் ஆக்சலேட்டு தோல் மற்றும் கண் எரிச்சலை ஏற்படுத்தும் காரணியாகும். இதைச் சுவாசிக்க நேரும் போது, அது நுரையீரல் மற்றும் சீத மென் சவ்வுகளை எரிச்சலூட்டும். மக்னீசியம் ஆக்சலேட்டுக்கு நாள்பட்ட விளைவுகள் அல்லது புற்றுநோய் உண்டாக்கும் விளைவுகள் எதுவும் இல்லை. மக்னீசியம் ஆக்சலேட்டு எரியும் தன்மையற்றது மற்றும் நிலையானது, ஆனால், தீ நிலைகளில் அது நச்சுப் புகைகளை வெளியேற்றும். OSHA- இன் படி, மக்னீசியம் ஆக்சலேட்டு அபாயகரமானதாகக் கருதப்படுகிறது.
# கின்னல் கைவினைப் பொருட்கள்


**கின்னல் கைவினைப் பொருட்கள்** (*Kinnal Craft*), என்பது இந்தியாவின் கருநாடக மாநிலம், கொப்பல் மாவட்டத்தில் உள்ள கின்னல் அல்லது கின்ஹால் நகரத்தில் உள்ள ஒரு பாரம்பரிய மர கைவினை பொருளாகும் ஆகும்.  

இந்த நகரம் கின்னல் பொம்மைகள் மற்றும் மத சிலைகளுக்குப் பிரபலமானது. சமீபத்தில் இந்த கைவினைக்கு புவியியல் சார்ந்த குறியீடு தகுதி வழங்கப்பட்டது. இதற்கான பு.கு.எ. விண்ணப்ப எண் 213* ஆகும்.  

## வரலாறு
கின்னல் ஒரு காலத்தில் கைவினைப்பொருட்களுக்கான செழிப்பான பிரபலமான இடமாக இருந்தது. மரத்தில் செதுக்கப்படும் பொருட்களுக்காக இது மிகவும் பிரபலமானது. பம்பாபதேசுவரர் கோயிலில் உள்ள புகழ்பெற்ற சுவரோவியங்கள் மற்றும் அம்பியில் உள்ள மரத் தேரில் உள்ள நுணுக்கமான வேலைப்பாடுகள், இன்றைய கின்னல் கைவினைஞர்களின் முன்னோர்களின் படைப்புகள் என்று கூறப்படுகிறது. கைவினைஞர் ஒருவரின் மூதாதையர் வீட்டில் காணப்படும் பழைய காகித தடயங்கள் இந்த நம்பிக்கையை மேலும் உறுதிப்படுத்துகின்றன.  

2007ஆம் ஆண்டில், கிளாஸ்கோ பல்கலைக்கழகம் மற்றும் கிளாஸ்கோ கலைப் பள்ளியின் மாணவர்கள், கருநாடகாவின் கைவினைக் குழுவுடன் இணைந்து, உள்ளூர் மாணவர்கள் மற்றும் கைவினைஞர்களுடன் இணைந்து கின்கால் கைவினைப்பொருளை புதுப்பிக்கும் முயற்சியில் ஒரு திட்டத்தைச் செயல்படுத்தினர்.  

## முறை
கைவினைஞர்கள் *சித்ரகரா* என்று அழைக்கப்படுகிறார்கள். பொம்மைகளுக்கு இலகு வகை மரம் பயன்படுத்தப்படுகிறது. பல்வேறு பகுதிகளை இணைக்கப் பயன்படுத்தப்படும் பசையானது புளி விதைகள் மற்றும் கூழாங்கற்களால் ஆனது. சணல் கந்தலை, ஊறவைத்து, துண்டுகளாக நறுக்கி, உலர்த்தி, பொடி செய்து, மரத்தூள் மற்றும் புளி விதை விழுது கலந்து *கிட்டாக* தயாரிக்கப்படுகிறது. திரவப் பசையுடன் கூடிய கூழாங்கல் தூள் கலவையானது உருவத்தின் உடலில் உள்ள அலங்காரம் மற்றும் நகைகளைப் பொறிக்கப் பயன்படுகிறது. உருவத்தின் கூறுகள் கூடியதும், *கிட்டாவைக்* கையால் தடவி, சிறிய பருத்தித் துண்டுகள் புளி விழுதுடன் ஒட்டப்படும். இதற்கு மேல் கூழாங்கல் பசைப் பயன்படுத்தப்படுகிறது. இது வண்ணப்பூச்சு பயன்பாட்டிற்கான அடிப்படையை உருவாக்குகிறது.  

முன்னதாக, பல்வேறு தொழில்களில் ஈடுபட்டுள்ள மக்களைச் சித்தரிக்கும் பொம்மைகள் பிரபலமாக இருந்தன. இப்போது உருவங்கள், விலங்குகள் மற்றும் பறவைகள் செய்யப்படுகின்றன. இதிகாசப் பறவையான கருடனுக்கு 12 கூறுகளும், சிம்மாசனத்தில் இருக்கும் விநாயகப் பெருமானுக்கு 22 கூறுகளும் உள்ளன. வடிவமைப்பு யதார்த்தமானது மற்றும் வடிவமைப்பு, செதுக்கலில் கலை நுணுக்கச் செயல்பாடு உள்ளது. திருவிழாக் காலங்களில், களிமண் பொம்மைகள் மற்றும் உருவங்கள் பெரும்பாலும் மாட்டுச் சாணம் மற்றும் மரத்தூள் ஆகியவற்றால் செய்யப்படுகின்றன.  

## மேலும் பார்க்கவும்
- சென்னப்பட்ணா பொம்மைகள்
- நாவல்குந்த் கம்பளம்
- தார்வாட் பேடா
- உடுப்பி மட்டு குல்லா
- பீதர் கலன்
# மகாதேவர் கோயில், களஞ்சூர்



**மகாதேவர் கோயில், களஞ்சூர்** இந்தியாவின் கேரளா, பத்தனம்திட்டா மாவட்டத்தில் புனலூர் - மூவாட்டுப்புழா நெடுஞ்சாலையில் சபரிமலை கோயிலுக்கு தென்மேற்கே 80 கிலோமீட்டர் தொலைவில் உள்ள புகழ்பெற்ற ஓர் இந்துக் கோயிலாகும். இக்கோயில் **திருக்களஞ்சூர் மகாதேவர் கோயில்** என்றும் அழைக்கப்படுகறது.  

பழங்கால கலைஞர்கள், கைவினைஞர்களின் திறமையை வெளிப்படுத்துகின்ற கலைநயமிக்க சுவரோவியங்களைக் கொண்ட மண்டபம் ஆலமரத்தைச் சுற்றி உள்ளது. மண்டபத்தின் உள்ளே கிழக்கு நோக்கிய சிவபெருமானின் நடன வடிவத்தை வெளிப்படுத்துகின்ற நடராஜர் சிலை உள்ளது. இங்கிருந்து மேற்கு நோக்கிய நிலையில் உள்ள 60 அடி உயர கோபுரத்தை கிழக்குப் பகுதியிலிருந்து காணமுடியும். கோபுரத்திலிருந்து செல்கின்ற 18 படிகள் இண்டிலியப்பன் எனப்படுகின்ற சாஸ்தா, மூலவரான மகாதேவர் ஆகியோரின் சன்னதிக்கு இட்டுச்செல்கின்றன. மகாதேவரும், சாஸ்தாவும் இருப்பதால் இரு கொடிமரங்கள் உள்ன. அவை செப்புத்தகட்டால் வேயப்பட்டுள்ளன. இருவர் சிலைகளும் ஒன்றையொன்று நோக்கிய நிலையில் உள்ளன. இக்கோயிலின் உண்மையான பெயர் சங்கரபுரத்து முக்கால்வட்டம் தேவஸ்தம் எனப்படும். ஆனால் இக்கோயில் திருக்களஞ்சூர் மகாதேவர் கோயில் என்றே அறியப்படுகிறது.  

## திருவிழாக்கள்
கோயிலின் வருடாந்திரத் திருவிழா மலையாள மாதமான மீனத்தில் (மார்ச்/ஏப்ரல்) தொடங்கி திருவாதிரை ஆராட்டுடன் முடிவடைகிறது. எட்டு நாட்கள் நடைபெறும் இவ்விழாவில் ஆறாம் நாள் இண்டிலயப்பன் விழா கொண்டாடப்படுகிறது. தென்னிந்தியாவைச் சேர்ந்த புகழ்பெற்ற கலைஞர்கள் இந்த விழாவில் பங்கேற்கின்றனர். இது கர்நாடக இசைக்குப் புகழ்பெற்றது. செம்பை, செம்மங்குடி, பாலமுரளி கிருஷ்ணா, யேசுதாஸ், சேஷகோபால் போன்ற கர்நாடக இசை வல்லுநர்கள் இங்கு பாடியுள்ளனர். கதகளியும், பிற பாரம்பரியக் கலைகளும் விழாவில் முக்கிய இடத்தைப் பெறுகின்றன.  

இண்டிலியப்பனுக்கு (சாஸ்தா) காலமெழுத்தும் பாட்டு, மண்டலபூஜையின் போது 41 நாட்கள் பஜனை (டிசம்பர்/ஜனவரி), சிவராத்திரி, அஷ்டமிரோகிணி, மலையாள மாதமான தனுவில் (ஜனவரி/பிப்ரவரி) பாகவத சப்தாஹம் , ராமாயண மாசம், விநாயக சதுர்த்தி போன்றவை ஆண்டு முழுவதும் நிகழ்கின்ற குறிப்பிடத்தக்க பண்டிகைகளாகும்.  

## மேலும் பார்க்கவும்
- சபரிமலை
- ஸ்ரீ பத்மநாபசுவாமி கோவில்
- வடக்குநாதன் கோவில்
- வைக்கம் கோவில்
- வாழப்பள்ளி மகா சிவன் கோவில்
- படநிலம் பரபிரம்ம கோவில்
- மம்மியூர் கோவில்
- கேரளாவின் கோவில்கள்
- கேரளாவில் உள்ள இந்து கோவில்களின் பட்டியல்
# ஊரளி அப்பூப்பன் காவு


**ஊரளி அப்பூப்பன் காவு** இந்தியாவின் கேரளாவின் பத்தனம்திட்டா மாவட்டத்தில் கல்லெலி என்ற இடத்தில் அச்சன்கோவில் ஆற்றின் கரையில் அமைந்துள்ள ஒரு பழமையான கோயிலாகும். இக்கோயில் கல்லேலி – அச்சன்கோவில் காட்டுப் பாதையில் பத்தனம்திட்டா மாவட்டத் தலைமையகத்திலிருந்து 19 கி.மீ. தொலைவிலும், கொன்னியிலிருந்து9 கி.மீ. தொலைவிலும் அமைந்துள்ளது. இங்குள்ள மூலவர் மலைக் கடவுள்களின் அதிபதியாகக் கருதப்படுகிறார். கோயிலின் முக்கிய திருவிழாவான பதயமுதயம், மலையாள நாட்காட்டியில் மேடம் மாதத்தில் விஷு அன்று தொடங்குகிறது.  

## தெய்வங்கள்
கோயிலின் மூலவர் ஊரளி அப்பூப்பன் (கல்லேளி அப்பூப்பன்), ஊரளி அமூமம்மா ஆவார். அப்பூப்பன் 999 மலைக்கடவுளர்களின் தலைவராகவும், அம்மூம்மா அவரது தாயாகவும் கருதப்படுகின்றனர்.  

## சடங்குகள்
கர்கிடக வாவு பலி என்பது மலையாள மாதமான *காக்கிடகத்தில்* (ஜூலை – ஆகஸ்ட்) கோயிலில் செய்யப்படுகின்ற முக்கியமான சடங்குகளில் ஒன்றாகும். பிற சடங்குகளான ஆனையூட்டு, வானரவூட்டு, மீனூட்டு என்ற ஆனைகளுக்கும், வானரங்களுக்கும், மீன்களுக்கும் உணவு வழங்குகின்ற சடங்குகள் ஆகியவையும் இங்கு நிகழ்த்தப்பெறுகின்றன. படையணி, முடி-ஆட்டம் போன்ற சடங்குகளும் சில சமயங்களில் நிகழ்த்தப்பெறுகின்றன.  

## மேலும் பார்க்கவும்

- கேரளாவில் உள்ள இந்து கோவில்களின் பட்டியல்
# ஓதரா புதுகுளங்கரா பகவதி கோயில்

**ஓதரா புதுகுளங்கரா பகவதி கோயில்,** இந்தியாவின் கேரளா, பத்தனம்திட்டா மாவட்டத்தில் திருவல்லாவில் ஓதரா கிராமத்தில் அமைந்துள்ள ஒரு பழமையான இந்துக் கோயிலாகும். இதன் மூலவர் **துர்காதேவி** ஆவார்.  

இக்கோயில் மத்திய கேரளாவில் உள்ள முப்பது துர்க்கை கோவில்களில் ஒன்றாகும், இங்கு ஆண்டுதோறும் பண்டைய திராவிட சடங்கு கலை வடிவமான படையணி நிகழ்த்தப்பெறுகிறது. பத்தனம்திட்டா, கோழஞ்சேரி, ஆரன்முலா, ரன்னி, திருவல்லா, செங்கனூர் போன்ற இடங்களில் உள்ள கோயில்களிலும் இச்சடங்கு காணப்படுகிறது.  

கோலம் துள்ளல் என்பது படையணி திருவிழாவின் ஒரு முக்கியமான கூறாகும். இதில் தெய்வீக, தீய கதாபாத்திரங்கள் இயற்கையான சாயங்களைப் பயன்படுத்தி பாரம்பரிய வடிவமைப்புகளில் நிகழ்த்தப்படுகின்றன. பாரம்பரிய கலைஞர்கள் முகமூடிகளை உருவாக்குவர். பயிற்சி பெற்ற நடனக் கலைஞர்கள் அவற்றைத் தலையில் சுமந்து நடனமாடுவர். இந்நிகழ்வு பத்ரகாளி தேவியை சாந்தப்படுத்துவதற்காக நடத்தப்படுவதாகக் கூறுகின்றனர்.  

யட்சி, பட்சி, மதன், மருதா, காலன் கோலம் (களரி), பைரவி உள்ளிட்ட பல வகையான கோலங்கள் இங்கு ஆடப்படுகின்றன. பெரிய அளவில் அமைந்துள்ள பத்ரகாளி தேவியின் உக்கிரமான வடிவத்தைக் குறிக்கின்ற பைரவி கோலம், ராட்சத கோலமான சட்டத்தேள் கோலம் ஆகியவைதிருவிழாவின் கடைசி நாளில் கொண்டாடப்படுகின்றன.  

## துணைத்தெய்வங்கள்
**துர்க்கா தேவி** இக்கோயிலின் மூலவராவார். மகாதேவன், தர்ம சாஸ்தா, கணபதி, யட்சியம்மா, பிரம்மராட்சஸ் ஆகியோர் துணைத்தெய்வங்களாக உள்ளனர்.  

## காணிக்கை
கோவிலில் அர்ச்சனை, புஷ்பாஞ்சலி, கணபதி ஹோமம், மகாநெய்வேத்யம் சதுச்சாதம், பாயசம், போன்ற பிரசாதங்கள் உள்ளன. ஆண்டுதோறும் படையணி திருவிழாவின் போது கோலம் துள்ளலும் இங்கு உண்டு.  

## திருவிழாக்கள்
படையணி விழா, மலையாள மாதமான மீனத்தில் (மார்ச்-ஏப்ரல்) திருவாதிரை நட்சத்திர நாளுக்கு முன்னதாக 10 நாட்கள் கொண்டாடப்படும் முக்கிய திருவிழாவாகும்.  

## மேலும் பார்க்கவும்
- ஸ்ரீவராஹம் லட்சுமி வராஹ கோவில், திருவனந்தபுரம்
- ஆனந்தவல்லீஸ்வரம் கோவில், கொல்லம்
# பழகுளம் புந்தலவீட்டில் கோயில்

**பழகுளம் புந்தலவீட்டில் கோயில்** என்பது இந்தியாவில் கேரளா மாநிலம் பத்தனம்திட்டாவில் உள்ள பழகுளம் பகுதியில் கோன்னி என்ற இடத்தில் உள்ள ஒரு இந்து கோயிலாகும். இது ஒரு சக்தி கோயில் ஆகும்.  

## அமைவிடம்
இந்த கோயில் கடல் மட்டத்திலிருந்து சுமார் 60.2 உயரத்தில் அமைந்துள்ளது.
# சங்கர் ஓரம்


**சங்கர் ஓரம்** (*Shankar Oram*) இந்தியாவைச் சேர்ந்த ஓர் அரசியல்வாதியாவார். 1969 ஆம் ஆண்டு ஆகத்து மாதம் 31 ஆம் தேதியன்று இவர் மங்கு ஓரம் என்பவருக்கு மகனாகப் பிறந்தார். சாம்ரி என்ற பெண்ணை திருமணம் செய்து கொண்டார். ஒடிசா அரசியலில் பாரதிய சனதா கட்சியின் ஊழியராக பணியாற்றி வருகிறார். 2000 மற்றும் 2019 ஆம் ஆண்டுகளில் நடைபெற்ற ஒடிசா சட்டப்பேரவைத் தேர்தலில் முறையே ரகுநாத்பாலி மற்றும் பிர்மித்ராபூர் சட்டமன்றத் தொகுதிகளில் போட்டியிட்டு 12ஆவது மற்றும் 16ஆவது ஒடிசா சட்டப் பேரவைக்கு தேர்ந்தெடுக்கப்பட்டார்.
# அருள்தந்தை நியூட்டன் அருங்காட்சியகம், திருச்சிராப்பள்ளி

**அருள்தந்தை நியூட்டன் அருங்காட்சியகம்** என்பது இந்தியாவின், தமிழ்நாட்டின், திருச்சிராப்பள்ளி புனித சூசையப்பர் கல்லூரியில் உள்ள ஒரு பழமையான அருங்காட்சியகம் ஆகும்.  

## வரலாறு
இந்த அருங்காட்சியகம் 1883 ஆம் ஆண்டு துவக்கப்பட்டது. இதன் காப்பாளர்களில் ஒருவராக இருந்த அருள்தந்தை வின்சட் நியூட்டனின் (1870-1949) நினைவாக அருங்காட்சியகத்துக்கு அவரது பெயர் இடப்பட்டது.  

## சிறப்புகள்
தமிழ்நாட்டில் ஒரு காலத்தில் காணப்பட்டு தற்போது இங்கு அற்றுவிட்ட கானமயில் இந்த அருங்காட்சியகத்தில் பாடம் செய்யப்பட்டு வைக்கப்பட்டுள்ளது. பல பாம்பினங்கள் இங்கு பதப்படுத்தி வைக்கப்பட்டுள்ளன.  

## நூல்
புனித சூசையப்பர் கல்லூரியின் 175 ஆம் ஆண்டு நிறைவை (2018) ஒட்டி இந்த அருங்காட்சியகம் குறித்த விரிவான தகவல்களைக் கூறும் நூலை தாவரவியலாளர் முனைவர் ஜான்பிரிட்டோ தொகுத்து எழுதி வெளியிட்டார்.
# பிரதீப்தா குமார் நாயக்கு



**பிரதீப்தா குமார் நாயக்கு** (*Pradipta Kumar Naik*) இந்தியாவைச் சேர்ந்த ஓர் அரசியல்வாதியாவார். 1966 ஆம் ஆண்டு சூன் மாதம் 14 ஆம் தேதியன்று இவர் பிறந்தார். 16 ஆவது ஒடிசா சட்டப் பேரவையில் எதிர்க்கட்சித் தலைவராக உள்ளார். இரண்டு முறை அமைச்சராகவும் பணியாற்றியுள்ளார். பாரதிய சனதா கட்சியின் சார்பில் பவானிபட்னா தொகுதியில் போட்டியிட்டு நான்கு முறை சட்டமன்ற உறுப்பினராகத் தேர்ந்தெடுக்கப்பட்டுள்ளார். அவர் தனது நெருங்கிய போட்டியாளரான பிச்சு சனதா தளத்தின் துசுமந்த் நாயக்கை 4684 வாக்குகள் வித்தியாசத்தில் தோற்கடித்தார். 1995 ஆம் ஆண்டு ஒடிசா சட்டப்பேரவைக்குத் தேர்ந்தெடுக்கப்பட்டபோது பிரதீப்தா குமார் நாயக்கிற்கு வயது 27 ஆகும்.
# குறியீட்டின் இரட்டைத்தன்மை

மொழியியலின் அடிப்படை கோட்பாடுகளில் ஒன்றானது **குறியீட்டின் இரட்டைத்தன்மை** (*Duality of Patterning* அல்லது *Double Articulation*). பொருளற்ற குறியீட்டு கூறுகள் (meaningless signs) ஒன்றுசேர்ந்து பொருளுடைய வடிவங்களை (meaningful forms) கட்டமைப்பதை குறியீட்டின் இரட்டைத்தன்மை எனலாம். மனித மொழிகளில் காணப்படும் தனிச்சிறப்பான பண்புகளுள் ஒன்று இது என்றும் கூறலாம். இதில் இரட்டைத்தன்மை எங்கிருந்து வருகிறது என்றால், ஒரு தளத்தில் பொருளற்ற குறியீடுகளும் மறுதளத்தில் பொருள் கொண்ட குறியீடுகளும் கொண்டுள்ளதால் ஆகும். உதாரணத்திற்கு, 'வ்' மற்றும் 'ஆ' என்னும் ஒலியன்களுக்கு (phonemes) தனியே பொருளில்லை. இவை பொருளற்ற வெறும் குறியீடுகள். இவை ஒன்று சேர்ந்து 'வா' என்று ஓர் உருபன்(morpheme) உருவாகுகையில் பொருளுடைய ஒரு வினை சொல் வெளிக்கொணரப்படுகிறது. இந்த விடயத்தை பற்றி முதலில் 1949-இல் எழுதியவர் பிரஞ்சு மொழியியலாளரான ஆன்றெ மார்தினெ (André Martinet).  

பொருளற்ற தளத்தில் ஒலியன்கள் மட்டும் தான் இருக்க வேண்டும் என்பதில்லை. ஒலியன்கள் தவிர, அவற்றினும் மேலுள்ள கூறுகள் இருக்கலாம். உதாரணத்திற்கு இரட்டைக்கிளவிகளை எடுத்துக்கொள்ளுங்கள். 'கலகல' என்னும் இரட்டைக்கிளவியின் அடிப்படை கூறு 'கல' என்பது தான். இது பொருளற்றது. இதுவே இரட்டித்து பொருளுள்ள 'கலகல' என்னும் இரட்டைக்கிளவியாக அமைகிறது. இவ்வாறு 'கல' [kɘlɘ] என்னும் நான்கு ஒலியன்கள்(அதாவது ஒன்றிக்கு மேற்பட்ட) கொண்ட கூறுகளும் பொருளற்ற தளத்தில் இருக்கலாம்.
# மூதயசைல் முக்குளோரைடு



<div>Chemical compound</div>  

**மூதயசைல் முக்குளோரைடு** (*Trithiazyl trichloride*) என்பது என்ற மூலக்கூற்று வாய்ப்பாட்டினை உடைய கனிமச் சேர்மம் ஆகும். இது ஒரு வெண்மை நிறத் திடப்பொருள், இது மற்ற கந்தக நைட்ரைடுகளுக்கு முன்னோடியாகும். ஆனால் வணிகரீதியான பயன்பாடுகள் இல்லை.  

## கட்டமைப்பு
இந்த மூலக்கூறானது நைட்ரஜன் மற்றும் கந்தக அணுக்களை மாறி மாறிக் கொண்ட 6-உறுப்பு வளையமாகும், இங்கு ஒவ்வொரு கந்தக அணுவும் ஒரு குளோரின் அணுவுடன் ஒரு பிணைப்புடன் இணைக்கப்பட்டுள்ளது. மூலக்கூறில் அடுத்தடுத்து ஒற்றை மற்றும் இரட்டை பிணைப்புகள் உள்ளன. மைய மூலக்கூறு C<sub>3v</sub> சமச்சீர்நிலையைக் கொண்டுள்ளது. மையமானது 160.5 பிகோமீட்டர் SN தூரத்துடன் சிறிது சிறிதாக வளைந்த அமைப்பாகும். S-Cl தூரங்கள் 208 பிகோமீட்டர்கள் ஆகும். குளோரின் அணுக்கள் பரஸ்பர *ஒரு பக்க-மறுபக்க மாற்றிய அமைப்பைக்* கொண்டுள்ளன. எஸ் மையங்கள் நான்கு இணைதிறனைக் கொண்ட பிரமிடு வடிவத்தைப் பெற்றுள்ளன. NSCl இணைப்புக்கு மாறாக, நைட்ரோசில் குளோரைடு ONCl இணைப்புத் திறனைக் கொண்டுள்ளது.  

## தொகுப்பு முறை மற்றும் வேதிவினைகள்
டெட்ராசல்பர் டெட்ரானைட்ரைடு குளோரினேற்றம் மூலம் மூதயசைல் முக்ளோரைடு பெறப்படுகிறது:  

:  

வெற்றிடத்தில் 100 °செல்சியசில், தயசைல் குளோரைடு முப்படி ஒரு பச்சை நிற வாயுவான தயசைல் குளோரைடு ஒற்றைப்படியாக சிதைவடைகிறது.  

:  

N≡S−Cl இல், நைட்ரோசில் குளோரைடு O=N–Clக்கு மாறாக, குளோரின் கந்தகத்துடன் பிணைக்கப்பட்டுள்ளது, அங்கு குளோரின் நைட்ரஜனுடன் பிணைக்கப்பட்டுள்ளது. இதற்கு மாறாக, ஆறு குறைவான எலக்ட்ரான்களுடன், சயனூரிக் குளோரைடு ஒரு தள வளையமாகும்.  

அல்காக்சைடு அல்லது வெள்ளி உப்புகள் குளோரைடுகளை இடமாற்றம் செய்கின்றன:  

:: (-NS(Cl)-)<sub>3</sub>&nbsp;+ 3&nbsp;NaOR&nbsp;→ (-NS(OR)-)<sub>3</sub>&nbsp;+ 3&nbsp;NaCl  
:: (-NS(Cl)-)<sub>3</sub>&nbsp;+ 3&nbsp;AgX&nbsp;→ (-NS(X)-)<sub>3</sub>&nbsp;+ 3&nbsp;AgCl  

ஆண்டிமனி ஐங்குளோரைடு முன்னிலையில் தயசைல் குளோரைடை கந்தகத்துடன் சிகிச்சையளிப்பதால் டைதயோநைட்ரோனியம் எக்சாகுளோரோஆன்டிமோனேட் :  

:  

இது நைட்ரைல்களுடன் டைதயோடையசோலியம் குளோரைடுகளுடன் வினைபுரிகிறது:  

இச்சேர்மம் S(VI) சேர்மத்திற்கு ஆக்சிஜனேற்றம் செய்கிறது, இவை ஐசோமர்களாக உள்ளன.
# பிரவீன்பாய் ஜினாபாய் ரத்தோட்


**பிரவீன்பாய் ஜினாபாய் ரத்தோட்** (*Pravinbhai Jinabhai Rathod*) ஒரு இந்திய அரசியல்வாதி ஆவார். இவர் பாலிதானாவின் சட்டமன்றத் தொகுதியிலிருந்து குஜராத் சட்டமன்றத்திற்குத் தேர்ந்தெடுக்கப்பட்ட முன்னாள் சட்டமன்ற உறுப்பினர் ஆவார். இந்திய தேசிய காங்கிரசு கட்சியைச் சேர்ந்த இவர் 2014 ஆம் ஆண்டில் கட்சிக்குள் நடந்த தேர்தலில், பாவ்நகர் கீழவை தொகுதிக்கான காங்கிரசின் முதன்மையானவர்களை 303 வாக்குகள் வித்தியாசத்தில் வெற்றி பெற்றார். ரத்தோட் குஜராத்தின் கோலி என்ற வகுப்பைச் சார்ந்தவர் ஆவார்.
# திருவரங்கம் வருவாய் கோட்டம்


**திருவரங்கம் வருவாய் கோட்டம்** என்பது தமிழ்நாட்டின், திருச்சிராப்பள்ளி மாவட்டத்தில் உருவாக்கப்பட்ட புதிய வருவாய் கோட்டமாகும். இது திருவரங்கத்தை தலைமையிடமாகக் கொண்டு செயல்படுகிறது.  

திருச்சி, லால்குடி, முசிறிக்கு அடுத்தபடியாக மாவட்டத்தில் நான்காவது வருவாய் கோட்டமாக இது அமையும். புதிய கோட்டமானது திருவரங்கம் வட்டம், மணப்பாறை வட்டம், மருங்காபுரி வட்டம் ஆகியவற்றை உள்ளடக்கியது. திருச்சி-திண்டுக்கல் தேசிய நெடுஞ்சாலையில் நகரின் புறநகர் பகுதியான நாவலூர்கோட்டப்பட்டில் வருவாய் கோட்ட அலுவலகம் உள்ளது.
# உகப்புக் கோட்பாடு

பேச்சு மொழியில் பல ஒலி வடிவங்கள் காணப்படுகின்றன. இவற்றையே நாம் ஒலியன்(phoneme), அசை (syllable), சொல் (word), தொடர் (phrase) மற்றும் வாக்கியம் (sentence) என்கின்றோம். மனித சிந்தையின் ஆழ்நிலையிலுள்ள இந்தக் கூறுகள் (abstract underlying representation) எவ்வாறு மொழி உச்சரிப்பில் (surface level) தெரிகிறது என்பதை விளக்குவதே **உகப்புக் கோட்பாடு** (***Optimality theory***) ஆகும். இது பெரும்பாலும் ஒலியனியல் (phonology) மற்றும் தொடரியல் (syntax) என்னும் துறைகளியுள்ள விடயங்களை விளக்குவதற்கு பயன்படுத்த படுகிறது.  

ஒலியனியலில் தமிழ் போன்ற ஒரு மொழியில் என்னென்ன ஒலியன்கள் இருக்கின்றன, எந்தெந்த ஒலியன்கள் சேர்ந்து வரும், எந்தெந்த ஒலியன்கள் சேர்ந்து வராது, ஓர் அசையின் கருவாய் (nucleus) எந்த ஒலியன்கள் வரும், அசை கருவின் முன் (onset) எந்த ஒலியன்கள் வரும், அசை கருவின் பின் (coda) எந்தெந்த ஒலியன்கள் வரும் என்னும் பல கேள்விகளுக்கு விவரம் மட்டும் அளிக்காது அவை ஏன் அவ்வாறு வருகின்றன என்பதையும் இந்த கோட்பாடு விளக்குகின்றனது. இந்த கோட்பாட்டின் விளக்கமளிக்கும் கருவிகளில் ஒன்று ‘பொதுக் கட்டுப்பாடுகள்’ (Universal constraints). இந்த பொது கட்டுப்பாடுகள் ஒலியன்கள் மீது செலுத்தப் படுகின்ற கட்டுப்பாடுகள். அனைத்து உலக மொழிகளுக்கும் பொதுவான கட்டுப்பாடுகளாய் இவை அமைகின்றன, அது தான் அதற்குப் பெயர்க்காரணம். இந்த கட்டுப்பாடுகளை ஆமோதித்தே ஒலியன்கள் ஒன்று சேர்ந்து ஒரு சொல் உருவாகிறது.  

எடுத்துக்காட்டுக்காக, ‘உருமி’ (urumi)என்னும் சொல் பொது கட்டுப்பாடுகளுக்கு உட்பட்டு எப்படி அசைகளாய் பிரிக்கப்படுகிறது என்பதை காண்போம். பொது கட்டுப்பாடுகளுள் ஒன்று NoCoda - இந்த கட்டுப்பாடு ஓர் அசை கருவின் பின் யாதொரு மெய் ஒலியனும் வரக்கூடாது என்று தடை விதிக்கிறது. அதனால் [உர். உம். இ] [ur.um.i] என்று அசை பிரித்தல் தவறு. ஏனெனில் அவ்வாறு பிரித்தால் முதல் இரண்டு அசைகளில் கருவின் பின் மெய்யொலியன்கள் வந்து விடுகின்றன. இதை NoCoda விரும்புவதில்லை. ஆதலால் [உ. ரு. மி] [u.ru.mi] என்று பிரித்தால் NoCoda நிறைவாகும்.  

ஆப்டிமாலிட்டி எனும் உகப்புக் கோட்பாடு (Optimality Theory) ஆலன் ப்ரின்ஸ் (Alan Prince) மற்றும் பால் ஸ்மோலென்ஸ்கி (Paul Smolensky) ஆகியோரால் உருவாக்கப்பட்டது.
# பதேகாலி பலேச்வாலா


**பதேகாலி பலேச்வாலா** (*Fatehali Palejwala*) இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு சூன் மாதம் 6 ஆம் தேதியன்று இவர் பிறந்தார். ஒரு வழக்கறிஞரான இவர் குசராத்து மாநிலத்தின் சட்டமன்றத்தில் மூன்றாவது சபாநாயகராக அறியப்படுகிறார். பலேச்வாலா 1962 ஆம் ஆண்டு மார்ச் 19 முதல் 1967 ஆம் ஆண்டு மார்ச்சு மாதம் 17 வரை பதவியில் இருந்தார். ஊசைனுதின் நூருதீன் பலேச்வாலாவின் இரண்டாவது மகன் என்றும் அறியப்படுகிறது.
# நாவலூர்கோட்டபட்டு



**நாவலூர் கோட்டபட்டு** (*Navalurkottapattu*) என்பது இந்தியாவின் தமிழ்நாட்டின் திருச்சிராப்பள்ளி மாவட்டத்தில் உள்ள திருவரங்கம் வட்டத்தின் புறநகர் மற்றும் வருவாய் கோட்டத் தலைமையகமாகும்.  

## அமைவிடம்
இந்த ஊரானது மாவட்ட தலைநகரான திருச்சிராப்பள்ளியிலிருந்து 12 கிலோமீட்டர் தொலைவிலும், வட்டத்தலைநகரான திருவரங்கத்தில் இருந்து 19 கிலோமீட்டர் தொலைவிலும், மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 1,307 வீடுகள் உள்ளன. கிராமத்தின் மொத்த மக்கள் தொகையானது 5,310 ஆகும். இதில் பெண்களின் எண்ணிக்கை 2,681 என்றும், ஆண்களின் எண்ணிக்கை 2,629 என்றும் உள்ளது. ஆண்களின் கல்வியறிவு விகிதம் 76.00% என்றும் பெண்களின் கல்வியறிவு விகிதம் 61.40% என்றும் உள்ளது. ஆக சராசரியாக கல்வியறிவு பெற்றவர்கள் விகிதம் 68.63% என்று உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## நாவலூர் கோட்டபட்டில் உள்ள கல்வி நிறுவனங்கள்
- செயின்ட் வின்சென்ட் மெட்ரிக் மேல்நிலைப் பள்ளி
- அன்னை இந்திரா காந்தி நினைவு மேல்நிலைப் பள்ளி
- பாரதிதாசன் பல்கலைக்கழக தொகுதி கலை மற்றும் அறிவியல் கல்லூரி
- கேர் தொழில்நுட்பக் கல்லூரி
- கேர் பன்னட்டுப் பள்ளி
- டான் போஸ்கோ ஐடிஐ, ஏஎம்எஸ்ஏஎம்
- அரசு மேல்நிலைப் பள்ளி
- மகளிர் தோட்டக்கலை கல்லூரி மற்றும் ஆராய்ச்சி நிறுவனம்
- பாதிரியார் பல்கலைக்கழகம்
- சிவானி வணிக மேளாண்மைக் கல்லூரி
- சிவானி தொழில்நுட்பக் கல்லூரி
- ***தமிழ்நாடு வேளாண் பல்கலைகழகம்:***
- தமிழ்நாடு தேசிய சட்டப் பல்கலைகழகம்

## நாவலூர் கோட்டபட்டின் துணை கிராமங்கள்

- வண்ணன்கோவில்
- நாவலூர்
- அரவங்கல்பட்டி
- முத்துக்குளம்
- பாரதி நகர்
- அன்பு நகர்
- ராஜேஸ்வரி நகர்
- அம்பேத்கர் நகர்
- காந்திநகர்
- கீழக்காடு

## வழிபாட்டுத் தலங்கள்
- அடைக்கல மாதா தேவாலயம்
- விநாயகர் கோவில்
- அரவாயி அம்மன் கோவில்
- குன்னிமரதன் கோவில்
- முருகன் கோவில்
- நூர் நபிகல் பள்ளிவாசல்
# காக்கா ரன்தீப் சிங் நாபா


**காக்கா ரன்தீப் சிங் நாபா** (*Kaka Randeep Singh Nabha*) எனவும் அழைக்கப்படும் **ரன்தீப் சிங் நாபா** (*Randeep Singh Nabha*) ஓர் இந்திய அரசியல்வாதி ஆவார். இவர் இந்திய தேசிய காங்கிரசு கட்சியின் தலைவர் ஆவார். பஞ்சாப் அரசில் விவசாய அமைச்சராகப் பணியாற்றினார். இவர் பஞ்சாப் சட்டப் பேரவையின் மேலவை உறுப்பினராக 2012-2017 ஆண்டு வரை இருந்தார். இவர் ஆப்கானித்தான் அரச குடும்பத்தைச் சேர்ந்த 'பெகிஸ்டா' என்பவரை மணந்தார்.
# பள்ளியாரத்தலம் பத்ரகாளி கோயில்

**பள்ளியரத்தலம் பத்ரகாளி கோயில்** இந்தியாவின் கேரள மாநிலத்தில் பத்தனம்திட்டாவில் நெடும்பிரோம் கிழக்கில் (பொடியாடி, திருவல்லாவுக்கு அருகில்) அமைந்துள்ள ஒரு பழமையான கோயிலாகும்.  

## சிறப்பு
கோயிலின் தெய்வங்களாக தேவி, சிவனும் உள்ளனர். இக்கோயில் திருவிதாங்கூர் தேவசம்போர்டுக்கு சொந்தமானது. மூன்று தெய்வங்களும் ஒரே கருவறையில் காட்சியளிக்கும் வகையில் தனித்துவமான கருவறை கோயிலில் உள்ளது. அவ்வகையில் இது சிறப்பு பெற்றதாகும். பிரம்ம ராக்கதனுக்கு அவ்வப்போது பூசைகள் நடத்தப்படுகின்றன.  

## தீயாட்டு
பத்ரகாளி தேவியின் ஆசீர்வாதத்திற்காக செய்யப்படுகின்ற பழமையான சடங்கான தீயாட்டு இங்கு தீயாட்டுண்ணி ' என்ற பிராமண சமூகத்தைச் சேர்ந்தவர்களால் நிகழ்த்தப்படுகிறது. பழங்காலத் தீயாத்துண்ணி குடும்பம் ஒன்று கோயிலுக்கு முன்பாக வசித்து வருகிறது. தீயாட்டுகளை அங்கு நடத்தும் பொறுப்பு இவர்களுடையதாகும்.
# பட்டுபுறக்காவு பகவதி கோயில்

**பட்டுபுறக்காவு பகவதி கோயில்** இந்தியாவின் கேரள மாநிலத்தில் திருவனந்தபுரம் - அங்கமாலி MC சாலையில் பந்தளம் சந்திப்பில் இருந்து வடக்கே ஒரு கிலோமீட்டர் தொலைவில் பந்தளத்தில் உள்ள ஒரு புகழ்பெற்ற இந்து கோயில் ஆகும். 28 ஏப்ரல் 2010 முதல் 7 மே 2010 வரை, கேரளாவில் முதன்முதலாக தேவி பாகவத சத்திரத்தை இக்கோயில் நடத்தியது.  

## துணைத்தெய்வங்கள்
கோயிலின் மூலவர் பத்ரகாளி ஆவார். இக்கோயிலில் கணபதி, சிவன், உதயன், பிரம்மராட்சஸ், யட்சி, நாகா, சுப்ரமணியன், நவகிரகம், அனமாருதா உள்ளிட்ட துணைத்தெய்வங்கள் உள்ளன.  

## கோயில் வளாகம்
கோயில் வளாகத்தில் ஆனைக்கொட்டில், புனித குளம், அலுவலக அறை, சில ஆலமரங்கள் உள்ளன. கோயிலில் இந்து திருமணத்திற்கான ஏற்பாடுகள், விருந்து மண்டபம் மற்றும் உடை மாற்றும் அறைகள் உள்ளன. கலாச்சார நிகழ்வுகளை நடத்துவதற்கான மேடையும் இங்கு உள்ளது. பந்தளம் மத்திய சந்திப்புக்கு அருகில் *நவராத்திரி மண்டபம்* இணைந்துள்ளது. அங்கு அறிவு, இசை, கலைகளின் தெய்வமான சரஸ்வதி உள்ளார்.  

## திருவிழாக்கள்
இக்கோயிலின் வருடாந்திர விழா மலையாள மாதமான மீனத்தின் *அஸ்வதி* நாளில் நடத்தப்படுகிறது. அன்றைய தித்தில் சிறப்பு பூசைள் நிகழ்த்தப்பெறுகின்றன. பாரம்பரிய கோயில் கலை, பண்பாட்டுநடத்தப்படுகின்றன. இந்து இதிகாசங்கள் மற்றும் புராணங்களை அடிப்படையாகக் கொண்ட சொற்பொழிவுகள் விரிவுரைகள் அடங்கிய*தேவி பாகவதர் சாத்திரம்*, *சப்தாஹம்,* *நவாஹம்* ஆகியவை அடிக்கடி நடத்தப்படுகின்றன. இக்கோயிலில் ஒவ்வொரு ஆண்டும் சூன் மாதம் சிலைகளை நிறுவிய தினம் கொண்டாடப்படுகிறது.  

நவராத்திரி இந்தக் கோயிலில் கொண்டாடப்படுகின்ற முக்கிய விழாவாகும். *நவராத்திரி மண்டபத்தின்* இணைப்புக்கட்டடத்தில் சிறப்புப்பூசைகள், கர்நாடக இசை, பண்பாட்டு நிகழ்ச்சிகள் நடத்தப்படுகின்றன. நவராத்திரி விழாவிற்கான ஏற்பாட்டுக் குழுவில் இந்துக்களுடன், முஸ்லிம்கள், கிறிஸ்தவர்கள் உள்ளிட்ட பிற மதத்தினரும் உள்ளனர். பந்தளத்தின் மத, பண்பாட்டு நல்லிணக்கத்தை இது வெளிப்படுத்துகிறது. நவராத்திரி விழாவின் நிறைவில் வித்யாரம்பம் நிகழ்வு *நவராத்திரி மண்டபத்தில்* நடத்தப்பெறுகிறது.
# பனை இல்லம், கியூ தோட்டம்



**பனை இல்லம், கியூ தோட்டம்** (Palm House, Kew Gardens) என்பது இலண்டனில் உள்ள கியூ மாவட்டத்திலுள்ளள [[அரச கழக தாவரவியல் பூங்கா, கியூ|அரச கழக தாவரவியல் பூங்காவில் அமைந்திருக்கும் பெரிய பனை இல்லம் ஆகும், இதனுள் வெப்பமண்டல, மிதவெப்ப மண்டல பனை, பனை தொடர்புடைய தாவரங்களை வளர்க்கும் ஆய்வு திறனுக்கு, பன்னாட்டு ஆய்வாளர்களிடம் பெயர் பெற்று திகழ்கிறது. இந்த இல்லம், 1848 ஆம் ஆண்டு கட்டி முடிக்கப்பட்டது. இதில் பேணப்படும், பல தாவரங்கள் காடுகளில் அழிந்தும், அழிநிலையிலும் இருக்கின்றன. பல மரங்களின் மேலுள்ளதை காணும் வகையில், மேல் நடைபாதை அமைக்கப்பட்டுள்ளது. இப்பாதை, பார்வையாளர்கள் பெரிய தாவரங்களின் கிளைகளுக்குள் செல்லும்படியுள்ளது. கியூவில் இன்னும் பெரிய " மிதவெப்ப வீடு" உள்ளது. இங்கு பல தாவரயினங்கள், குறைந்த வெப்பநிலையில் பேணப்படுகின்றன.  

## சிறப்பு தாவரம்
உலகின் மிகப் பழமையான பானை தாவரயினம் (cycad plant; *Encephalartos altensteinii*) இங்கு பேணப்படுகிறது. இது 1848 ஆம் ஆண்டு இப்பனை இல்லத்திற்கு கொண்டு வரப்பட்டது. இதன் எடை 1000 கிலோவினை விட அதிகம் என்பது குறிப்பிடத்தக்கது.
# தில்புர்னு இயற்கைப் பூங்கா

**தில்பர்னு இயற்கை பூங்கா** (*Dilburnu Nature Park*) துருக்கியின் இஸ்தான்புல் மாகாணத்தில் உள்ள ஒரு இயற்கைப் பூங்கா ஆகும்.  

## நிலவியல்
தில்புர்னு இஸ்தான்புல் மாகாணத்தின் தென்கிழக்கே அடலார் மாவட்டத்தில் மர்மரா கடலில் உள்ள ஒன்பது தீவுகளின் குழுவான இளவரசர் தீவுகளில் மிகப்பெரியது, பெயுகடாவின் மேற்குப் பகுதியில் (அதாவது: பெரிய தீவு) அமைந்துள்ளது. தில்புர்னு மற்றும் அதன் சுற்றுப்புறப் பகுதி 2011 ஆம் ஆண்டு சுற்றுச்சூழல் மற்றும் வன அமைச்சகத்தால் இயற்கைப் பூங்காவாக அறிவிக்கப்பட்டது. இது சுமார் 6.88 எக்டேர் (17.0 ஏக்கர்கள்) பரப்பளவைக் கொண்டுள்ளது.
# குன்யு மலை



**குன்யு மலை** (Chinese ) என்பது சீனாவின் சான்டாங் ஷான்டாங் தீபகற்பத்தில் உள்ள அழகிய மலைகளின் குழு. இது மேற்கில் 50 கிலோமீட்டர் தொலைவில் உள்ள யாண்டாய் நகரங்களுக்கும் கிழக்கே வெய்ஹாய் நகருக்கும் இடையில் அமைந்துள்ளது. இம்மலையின் மிக உயரமான இடம் தைபோ சிகரம் ஆகும். இது கடல் மட்டத்திலிருந்து 923 மீட்டர் உயரத்தில் உள்ளது. இந்த மலையின் மொத்தப் பரப்பளவு 1750 சதுர கிலோமீட்டர் ஆகும். இது மலையேற்றப் பாதைகள், சுற்றுலாப் பகுதிகள் மற்றும் நினைவு பரிசுக் கடைகள் ஆகியவற்றைக் கொண்ட ஒரு பிராந்திய சுற்றுலாத் தலமாகும். மலைகளில் செர்ரி, ஆப்பிள் மற்றும் ஆப்ரிகாட் உள்ளிட்ட பல்வேறு மரங்களும், நீரோடைகள் மற்றும் நீர்வீழ்ச்சிகளும் உள்ளன.  

குவான்சென் ஸ்கூல் ஆஃப் தாவோயிசம் இங்கு 12 ஆம் நூற்றாண்டில் நிறுவப்பட்டது. அதன் பிறகு இந்த இடம் வரலாற்று மற்றும் மத முக்கியத்துவத்தை தொடர்ந்து கொண்டிருந்தது. குறிப்பாக, தாவோயிசத் துறவிகள் மற்றும் சீனப் பேரரசர்கள் இந்த தளம் அழியாத வாழ்க்கையை வழங்கும் மாய சக்திகளைக் கொண்டிருப்பதாக நம்பியிருந்தனர்.  

இந்த மலைப் பகுதியின் அடிவாரத்தில் குன்யு மலை சாவோலின் தற்காப்புக் கலைகள் அகாதெமியின் பிறப்பிடமாகவும் இருந்தது. இந்தப் பள்ளி சாவோலின் குங்பூ பயிற்சியைக் கற்றுத்தருகிறது.
# பாவோனினி


**பாவோனினி** (*Pavonini*) என்பது *பாசியானினே* என்ற துணைக் குடும்பத்தில் உள்ள ஒரு பறவை இனக்குழு ஆகும். இந்த குடும்பத்தின் உயிரினங்கள் முதன்மையாக வெப்பமண்டல ஆசியாவில் காணப்படுகின்றன. ஆப்பிரிக்காவில் உள்ள காங்கோ மழைக்காடுகளில் ஒரு சிற்றினம் உள்ளது. மயில் மற்றும் அர்கசசு எனும் இரண்டு அழகிய குடும்பங்கள் உள்ளன. இந்த குழுவானது 2021 கல்லிபார்ம்சின் தொகுதி வரலாற்றுப் பகுப்பாய்வு மூலம் தெளிவுபடுத்தப்பட்டு பன்னாட்டு பறவையியலாளர்கள் சங்கத்தினால்<nowiki/>ஏற்றுக்கொள்ளப்பட்டது. *உலகப் பறவைகளின் ஹோவர்ட் மற்றும் மூர் முழுமையான சரிபார்ப்புப் பட்டியலால்* இனக்குழுப் பெயர் ஏற்றுக்கொள்ளப்பட்டது.  

## சிற்றினங்கள்
| *ரெய்னார்டியா* | * வியட்நாமிய முகட்டு ஆர்கசு, *ரெய்னார்டியா ஓசெல்லட்டா*
* மலாயன் க்ரெஸ்டட் ஆர்கசு, *ரைனார்டியா நிக்ரெசென்சு* |  |
| --- | --- | --- |
| *அர்கசியனசு* | * பகட்டுக் கோழி, *அர்கசியனசு அர்கசு* |  |
| *அப்ரோபாவோ* | * காங்கோ மயில், *அப்ரோபாவோ கான்ஜென்சிஸ்* |  |
| *பேவோ* | * இந்திய மயில் *பேவோ கிரிஸ்டேடசு*
* பச்சை மயில், *பேவோ மியூட்டிகசு* | } |
# ரக்தகண்டசுவாமி கோயில் (ஓமல்லூர் கோயில்)

**ரக்தகண்ட சுவாமி கோயில் (ஓமல்லூர் கோயில்)** இந்தியாவில் கேரள மாநிலம் பத்தனம்திட்டா மாவட்டம் ஓமல்லூரில் உள்ள கி.பி.8ஆம் நூற்றாண்டைச் சேர்ந்த கோயிலாகும். இது அய்யப்பன் பிறந்த இடமான பந்தளத்தில் இருந்து சபரிமலைக்கு செல்லும் வழியில் உள்ள, யாத்ரீகர்கள் தலமாகும்.  

## திருவிழாக்கள்
மலையாள வருடத்தில் மேடம் மாதத்தில் 10 நாட்கள் நடைபெறும் வருடாந்திர திருவிழாவிற்கு இந்தக் கோயில் புகழ்பெற்றதாகும். அத்திருவிழா ஓமல்லூரையும், அதனைச் சுற்றியும் உள்ள 10 கரயோகங்களால் (கிராம சமூகங்கள்) கொண்டாடப்படுகிறது. திருவிழா நாட்களில் அச்சன்கோயில் ஆற்றுக்கு ஆராட்டு ஊர்வலம் நடத்தப்படுவது வழக்கமாக உள்ளது. நெற்றிப்பட்டம் அலங்கரிக்கப்பட்ட 10க்கும் மேற்பட்ட யானைகள் இந்த ஆராட்டின் முக்கியக் கூறாகும்.  

## அமைவிடம்
ஓமல்லூர், மாவட்டத் தலைமையகமான பத்தனம்திட்டாவிலிருந்து தெற்கில் 4 கி.மீ. தொலைவிலும், எம்சி சாலையிலிருந்து 11 கி.மீ. (கோட்டயம் - திருவனந்தபுரம் வழித்தடம்) தொலைவிலும் உள்ளது.  

## சிறப்பு
இக்கோயிலில் கி.பி.1952-ம் ஆண்டு தங்கக் கொடி மரம் நிறுவப்பட்டது. இங்கு கல்லால் ஆன நாதஸ்வரம், கல்லினால் செய்யப்பட்ட சங்கிலி உள்ளிட்ட அருமையான கல் சிற்பங்கள் உள்ளன.  

## வரலாறு
கோயிலின் வரலாறானது கொன்னி நகருக்கு அருகில் உள்ள கல்லெலி என்ற கிராமத்துடன் தொடர்புடையதாகும். கேரள மக்கள் விளையாடும் பாரம்பரிய விளையாட்டு சூட்டு விளையாட்டில் தோற்றதன் காரணமாக உள்ளூர் மக்களால் கல்லெலியில் இருந்து மூலவரை அச்சன்கோயில் ஆற்றில் வீசிவிட்டனர்.  

## மேலும் பார்க்கவும்
- ஓமல்லூர்
- கேரளாவின் கோவில்கள்
- பத்தனம்திட்டா மாவட்டம்